ฟินันซ่าเล็งปีนี้โต37%
ปลื้มปี&#8217;55ลูกค้าทะลุ1หมื่นบัญชีลุยกองอสังหาทริกเกอร์หุ้นตปท.
24 ม.ค. 2556

ปลื้มปี’55ลูกค้าทะลุ1หมื่นบัญชีลุยกองอสังหาทริกเกอร์หุ้นตปท.
บลจ.ฟินันซ่า เผยปี 2555 สินทรัพย์โต 37% เหตุจ่ายผลตอบแทนสูงดึงลูกค้าซบ ตั้งเป้าปีนี้โตอีก 37% เล็งออกกองทุนใหม่เพียบ
นายธีรพันธุ์ จิตตาลาน กรรมการ บริหารและประธานเจ้าหน้าที่บริหาร บลจ.ฟินันซ่า เปิดเผยว่า สินทรัพย์ภายใต้การบริหาร (เอยูเอ็ม) สิ้นปี 2555 เพิ่มขึ้น 36.59% แตะ 34,553 ล้านบาท จากสิ้นปี 2554 อยู่ที่ 29,313 ล้านบาท โดยในปี 2556 ตั้งเป้าจะเพิ่มอีก 37% เป็น 47,186 ล้านบาท
“ผลสำเร็จส่วนหนึ่งมาจากการที่กองทุนของเราให้ผลตอบแทนที่ดีกว่าคู่แข่ง โดยเฉพาะตราสารหนี้ที่มีผลตอบแทนสูงสุดในระบบ ขณะที่กองทุนเอเซี่ยนคอนซัมชั่นฟันด์ และกองทุนฟินันซ่าหุ้นปันผล ให้ผลตอบแทนที่น่าพอใจมาก” นายธีรพันธุ์ กล่าว
นอกจากนี้ จำนวนบัญชีผู้ถือหน่วยลงทุนเติบโตขึ้นเป็น 1 หมื่นบัญชี หรือเพิ่มขึ้นประมาณ 3 เท่า จากสิ้นปี 2554 อยู่ที่ 3,000 บัญชี โดยปีนี้ ตั้งเป้าเพิ่มฐานลูกค้าอีก 37% เช่นเดียวกัน
นายธีรพันธุ์ กล่าวว่า ในปีนี้บริษัทมีแผนออกกองทุนอสังหาริมทรัพย์อีก 3 กองทุน มูลค่ารวม 4,300 ล้านบาท ผลตอบแทนเฉลี่ย 78% โดยภายในไตรมาสแรก จะเป็นกองทุนลงทุนคลังสินค้ามูลค่า 1,4001,500 ล้านบาท เป็นฟรีโฮลด์และลีสโฮลด์ สัดส่วนละ 50:50 และกองทุน ลงทุนอาคารสำนักงานมูลค่า 8001,000 ล้านบาท และคลังสินค้ามูลค่า 1,3001,400 ล้านบาท 
นอกจากนี้ เดือน มี.ค. กองทุนอสังหาริมทรัพย์ตรีนิตี้ (TNPF) จะเพิ่มทุนอีก 694 ล้านบาท มูลค่ากองทุนเพิ่มเป็น 1,400 ล้านบาท และน่าจะมีการเพิ่มทุนอีกภายในปีนี้
สำหรับมุมมองตลาดหุ้นไทย บริษัทยังมองในเชิงบวก โดยมีเป้าที่ 1,471 จุดในปีนี้ โดยรองบไตรมาสแรกก่อนที่จะมีการปรับเพิ่มเป้าหมายดัชนีปีนี้ขึ้นไปอีก เพราะเศรษฐกิจและกำไรบริษัทจดทะเบียนยังมีแนวโน้มที่ดี ทำให้ตลาดหุ้นปรับขึ้นต่อได้
นายสุรสีห์ จงไชโย ผู้ช่วยกรรมการผู้จัดการ ฝ่ายบริหารกองทุน สายงานการจัดการลงทุน บลจ.ฟินันซ่า กล่าวว่า ในปีนี้มีแผนที่จะออกกองทุนประเภททริกเกอร์ฟันด์ทั้งในและต่างประเทศเพิ่มเติม เช่น ตลาดหุ้นสหรัฐและจีน ซึ่งยังมีแนวโน้มการเติบโตของกำไรค่อนข้างดี และเศรษฐกิจน่าจะเติบโตได้อย่างต่อเนื่อง
“สำหรับตลาดหุ้นไทย ณ ระดับปัจจุบันยังมีส่วนต่างเหลือไม่มากนัก อาจต้องรอตลาดหุ้นปรับตัวลงมาที่ประมาณ 1,300 จุด” นายสุรสีห์ กล่าว